CELEX: 32017D1921
Language: et
Date: 2017-10-16 00:00:00
Title: Nõukogu otsus (EL) 2017/1921, 16. oktoober 2017, Euroopa Liidu nimel võetava seisukoha kohta ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepinguga loodud CARIFORUMi-ELi ühisnõukogus seoses vahekohtunike nimekirja koostamisega

20.10.2017   
            
            
               ET
            
            
               Euroopa Liidu Teataja
            
            
               L 271/38
            
         NÕUKOGU OTSUS (EL) 2017/1921,
   16. oktoober 2017,
   Euroopa Liidu nimel võetava seisukoha kohta ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepinguga loodud CARIFORUMi-ELi ühisnõukogus seoses vahekohtunike nimekirja koostamisega
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelisele majanduspartnerluslepingule (1) (edaspidi „leping“) kirjutati alla 15. oktoobril 2008 ja seda on kohaldatud ajutiselt alates 29. detsembrist 2008.
            
         
               (2)
            
            
               Koosõlas lepingu artikliga 221 tuleks kehtestada nimekiri 15 isikust, kellel on erialateadmised ning kogemused õiguses ja rahvusvahelises kaubanduses ning kes on valmis tegutsema vahekohtunikena. Seda on vaja lepingus sätestatud vaidluste lahendamise mehhanismide rakendamiseks.
            
         
               (3)
            
            
               Oma 17. novembril 2017 toimuval neljandal kohtumisel võtab CARIFORUMi-ELi ühisnõukogu (edaspidi „ühisnõukogu“) vastu otsuse nimetatud nimekirja koostamise kohta.
            
         
               (4)
            
            
               Euroopa Liidu lepingu (edaspidi „ELi leping“) artikli 17 lõike 1 kohaselt esindab liitu ühisnõukogus komisjon. ELi lepingu artikli 4 lõike 3 kohaselt toetavad liikmesriigid liidu seisukohta.
            
         
               (5)
            
            
               On asjakohane määrata kindlaks liidu nimel ühisnõukogus vastu võetav seisukoht.
            
         
               (6)
            
            
               Seetõttu peaks liidu võetav seisukoht ühisnõukogus põhinema lisatud otsuse eelnõul,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mis võetakse Euroopa Liidu nimel 17. novembril 2017 CARIFORUMi-ELi ühisnõukogu neljandal kohtumisel seoses vahekohtunike nimekirja koostamisega, põhineb käesolevale otsusele lisatud CARIFORUMi-ELi ühisnõukogu otsuse eelnõul.
   Artikkel 2
   Käesolev otsus on adresseeritud komisjonile ja liikmesriikidele.
   
      Luxembourg, 16. oktoober 2017
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  ELT L 289, 30.10.2008, lk 3.
   
      EELNÕU
      ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepinguga loodud
      CARIFORUMi-ELi ÜHISNÕUKOGU OTSUS nr …/2017,
      …,
      vahekohtunike nimekirja kehtestamise kohta
      CARIFORUMi-ELi ÜHISNÕUKOGU,
      võttes arvesse ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelist majanduspartnerluslepingut, eriti selle artikli 221 lõiget 1,
      ON VASTU VÕTNUD KÄESOLEVA OTSUSE:
      Artikkel 1
      Lepinguosalised võtavad vastu artikli 221 lõikes 1 ette nähtud 15 vahekohtunikust koosneva nimekirja, mis on lisatud käesolevale otsusele.
      Artikkel 2
      Käesolevale otsusele lisatud vahekohtunike nimekirja võib muuta CARIFORUMi-ELi kaubandus- ja arengukomitee.
      Artikkel 3
      Käesolev otsus jõustub ….
      
         …,
         
            
               CARIFORUMi riikide nimel
            
         
         
            
               Euroopa Liidu nimel
            
         
      
   
   
      LISA
      Lepingu artikli 221 lõikes 1 osutatud vahekohtunike nimekiri
      CARIFORUMi riikide valitud vahekohtunikud:
      
                   
               
               
                  Tracy BENN-ROBERTS (Antigua ja Barbuda)
               
            
                   
               
               
                  Nicole FOSTER (Barbados)
               
            
                   
               
               
                  Bertha COOPER – ROSSEAU (Bahama saared)
               
            
                   
               
               
                  Michelle A. BROWN (Jamaica)
               
            
                   
               
               
                  Fabiola MEDINA GARNES (Dominikaani Vabariik)
               
            ELi valitud vahekohtunikud:
      
                   
               
               
                  Jacques BOURGEOIS (Belgia)
               
            
                   
               
               
                  Claus – Dieter EHLERMANN (Saksamaa)
               
            
                   
               
               
                  Pieter Jan KUIJPER (Madalmaad)
               
            
                   
               
               
                  Giorgio SACERDOTI (Itaalia)
               
            
                   
               
               
                  Ramon TORRENT (Hispaania)
               
            Lepinguosaliste ühiselt valitud vahekohtunikud:
      
                   
               
               
                  Frederick ABBOTT (Ühendriigid)
               
            
                   
               
               
                  James BACCHUS (Ühendriigid)
               
            
                   
               
               
                  Armand DE MESTRAL (Canada)
               
            
                   
               
               
                  Claudia OROZCO (Colombia)
               
            
                   
               
               
                  Helge SELAND (Norra)